സുരേഷ് പി.

‎

മലയാളിയായ ഒരു സാഹിത്യനിരൂപകനും എഴുത്തുകാരനുമാണ് സുരേഷ് പി. അദ്ദേഹത്തിൻ്റെ പുഴയുടെ ഏറ്റവും താഴെയുള്ള കടവ് എന്ന കൃതിക്ക് കേരള സർക്കാർ പൊതു വിദ്യാഭ്യാസ വകുപ്പിന്റെ 2021 ലെ പ്രൊഫ.ജോസഫ് മുണ്ടശ്ശേരി പുരസ്കാരം

 ജീവിതരേഖ 
സുരേഷ് പി. കോഴിക്കോട് ജില്ലയിലെ ഉള്ളിയേരിയിൽ 1968 മാർച്ച് 4 ന് ജനിച്ചു. കോഴിക്കോട് ഗവ. ആർട്സ് ആൻഡ് സയൻസ് കോളജിൽ നിന്ന് ബിരുദവും കോഴിക്കോട് സർവ്വകലാശാല മലയാള വിഭാഗത്തിൽ നിന്ന്  എം.എ യും എം.ഫിലും പൂർത്തിയാക്കി. കോഴിക്കോട് സർവ്വകലാശാലയിൽ നിന്ന് വിദ്യാഭ്യാസത്തിൽ ബിരുദം. കണ്ണൂർ സർവ്വകലാശാലയിൽ നിന്ന് സച്ചിദാനന്ദന്റെ കവിതകളെക്കുറിച്ചുള്ള ഗവേഷണത്തിന് പി.എച്ച്.ഡി ബിരുദം. വിവിധ ഗവ.ഹയർ സെക്കന്ററി സ്കൂളുകളിൽ മലയാളം അധ്യാപകനായിരുന്നു. കേരള സംസ്ഥാന പാഠപുസ്തക നിർമാണ സമിതി അംഗമായും പ്രവർത്തിച്ചിട്ടുണ്ട്.

 കൃതികൾ 
മലയാള സാഹിത്യ ചരിത്രം കുട്ടികൾക്ക് (മലയാള സാഹിത്യത്തിന്റെ ചരിത്രത്തെ സംക്ഷിപ്തമെങ്കിലും സമഗ്രമായി രേഖപ്പെടുത്തുന്ന ഈ കൃതി ഡോ.ടി.കെ അബ്ബാസലിയോടൊപ്പമാണ് രചിച്ചത് 
ഭാവിയുടെ പുസ്തകം (കെ.പി രാമനുണ്ണിയുടെ ജീവിതത്തിന്റെ പുസ്തകത്തെ മുൻനിർത്തിയുള്ള കലാ-സാഹിത്യ- സാംസ്കാരിക ചിന്തകൾ. എം.കെ സാനു, സച്ചിദാനന്ദൻ , ബി രാജീവൻ തുടങ്ങി 25 പേരുടെ ലേഖനങ്ങളുടെ സമാഹാരം. 
ആലിലയും നെൽക്കതിരും: സച്ചിദാനന്ദന്റെ സഞ്ചാരപഥങ്ങൾ
(മലയാളഭാഷയിലെ ലോകകവിയായ സച്ചിദാനന്ദന്റെ സംഭാവനകളെ സമഗ്രമായി വിലയിരുത്തുന്ന 20 ലേഖനങ്ങളുടെ സമാഹാരം. 
മതം വേണ്ട മനുഷ്യന്: സഹോദരൻ അയ്യപ്പൻ  (ജാതിമുക്തമായ നവകേരള സൃഷ്ടിക്കായി യുക്തിചിന്തയെ പ്രോജ്വലിപ്പിച്ച നവോത്ഥാന ആചാര്യൻ സഹോദരൻ അയ്യപ്പന്റെ അവിസ്മരണീയമായ പോരാട്ടങ്ങളും  ജീവിത മുഹൂർത്തങ്ങളും സംഭാവനകളും അടയാളപ്പെടുത്തുന്ന കൃതി. പ്രസാധനം: ഇൻസൈറ്റ് പബ്ലിക്ക, കോഴിക്കോട്. ആദ്യ പതിപ്പ്: 2017)

മലയാളം: ദേശവും സ്വത്വവും
(മാതൃഭാഷയുടെ സൂക്ഷ്മ രാഷ്ട്രീയം ചർച്ച ചെയ്യുന്ന കൃതി. കേരളത്തിലെ മാതൃഭാഷാ സമരങ്ങളുടെ ചരിത്രം മുതൽ മലയാളിയുടെ സ്വത്വ പ്രകാശനത്തിന്റെ അടിസ്ഥാന ശിലയായ മലയാളത്തിന്റെ വിവിധമാനങ്ങൾ വരെ ആഴത്തിൽ പരിശോധിക്കുന്ന പത്ത് ലേഖനങ്ങളുടെ സമാഹാരം. 
പുഴയുടെ ഏറ്റവും താഴെയുള്ള കടവ്
(ഇടശ്ശേരി മുതൽ സുസ്മേഷ് ചന്ത്രോത്ത് വരെയുള്ള ഇരുപത് എഴുത്തുകാരുടെ കൃതികളെ പഠനവിധേയമാക്കുന്ന നിരൂപണ ഗ്രന്ഥം. ഈ കൃതിക്ക് 2021 ലെ കേരള സർക്കാർ പൊതുവിദ്യാഭ്യാസ വകുപ്പിന്റെ പ്രൊഫ. ജോസഫ് മുണ്ടശ്ശേരി സ്മാരക പുരസ്കാരം ലഭിച്ചിട്ടുണ്ട്.
കടമ്മനിട്ട രാമകൃഷ്ണൻ ( കേന്ദ്ര സാഹിത്യ അക്കാദമിയുടെ ഭാരതീയ സാഹിത്യ ശില്പികൾ എന്ന പരമ്പരയിൽ പ്രസിദ്ധീകരിക്കപ്പെട്ട കൃതി. പ്രസിദ്ധ കവി കടമ്മനിട്ട രാമകൃഷ്ണന്റെ ജീവിതത്തെയും കൃതികളെയും സമയമായി വിലയിരുത്ത കൃതി. 
നോക്കി നിൽക്കേ വളർന്ന പൂമരങ്ങൾ
(ഉള്ളൂർ മുതൽ ജിനേഷ് മടപ്പള്ളി വരെയും തകഴി മുതൽ അംബികാസുതൻ മാങ്ങാട് വരെയുമുള്ള പതിനഞ്ച് എഴുത്തുകാരുടെ രചനകളിലൂടെ വിമർശനാത്മകമായി സഞ്ചരിക്കുന്ന കൃതി.
വെറ്റിലത്തരി പുരണ്ട ഓർമ്മകൾ
(വ്യക്തി ജീവിതത്തിലെ നിരവധി സന്ദർഭങ്ങളിലൂടെ കടന്നുപോകുന്ന ആത്മകഥനം. വായനക്കാർക്ക് സ്വന്തം അനുഭവ ലോകവുമായി താദാത്മ്യപ്പെടാൻ അവസരമൊരുക്കുന്ന ഓർമ്മകളുടെ ബഹുതല സഞ്ചാരമാണ് ഈ കൃതി.
ജനനിബിഡമെങ്കിലും നിശ്ശബ്ദം
(പുതുകാല കവിതകളെ സാമാന്യമായും സവിശേഷമായും വിലയിരുത്തുന്ന കവിതാനിരൂപണ ഗ്രന്ഥം. വീരാൻ കുട്ടി മുതൽ റാസി വരെയുള്ള പതിനേഴ് കവികളുടെ കവിതളെ പഠനവിധേയമാക്കുന്നു. കൂടാതെ പുതുകാല കവിതകളുടെ സ്വഭാവത്തെപ്പറ്റിയും ഗോത്രകവിതകളെപ്പറ്റിയുമുള്ള സവിശേഷ പഠനങ്ങൾ. സച്ചിദാനന്ദനെക്കുറിച്ചുള്ള പഠനങ്ങൾ അനുബന്ധമായി ചേർത്തിരിക്കുന്നു. ഈ കൃതി 2024 ലെ കെ.വി കാർത്തികേയൻ മാസ്റ്റർ താളിയോല പുരസ്കാരം നേടിയിട്ടുണ്ട്)
 മറ്റ് സംഭാവനകൾ 
വിവിധ ഭാഷകളിൽ നിന്നായി ഇരുന്നൂറ്റമ്പതിലേറെ കവിതകൾ മലയാളത്തിലേക്ക് വിവർത്തനം ചെയ്തു. 
ദേശാഭിമാനി വാരികയിൽ രണ്ടര വർഷത്തോളം പാഠപുസ്തകം എന്ന പംക്തി കൈകാര്യം ചെയ്തിരുന്നു.
കേരളവിഷനിൽ നാലുവർഷത്തിലേറെ മാധ്യമ ജാലകം പരിപാടി അവതരിപ്പിച്ചു.
സംസ്ഥാന പാഠപുസ്തക നിർമ്മാണ സമിതി അംഗമായിരുന്നു.
വിദ്യാരംഗം മാസികയിൽ കവിതാന്തരങ്ങൾ എന്ന കവിതാവിവർത്തനപംക്തി എഴുതി വരുന്നു.

 പുരസ്കാരങ്ങൾ 

പുഴയുടെ ഏറ്റവും താഴെയുള്ള കടവ് എന്ന കൃതിക്ക്  പൊതു വിദ്യാഭ്യാസ വകുപ്പിന്റെ 2021 ലെ പ്രൊഫ.ജോസഫ് മുണ്ടശ്ശേരി പുരസ്കാരം.

ജനനിബിഡമെങ്കിലും നിശ്ശബ്ദം എന്ന കൃതിക്ക് 2024ലെ എഴുത്തോല കെ.വി കാർത്തികേയൻ മാസ്റ്റർ അവാർഡ്.

അവലംബം

വർഗ്ഗം:മലയാളസാഹിത്യനിരൂപകർ